
 12.11.2019
 BG
 Официален вестник на Европейския съюз
 L 291/13
 РЕГЛАМЕНТ ЗА ИЗПЪЛНЕНИЕ (ЕС) 2019/1891 НА СЪВЕТА
 от 11 ноември 2019 година
 за прилагане на Регламент (ЕС) 2017/2063 относно ограничителни мерки с оглед на положението във Венесуела
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2017/2063 на Съвета от 13 ноември 2017 г. относно ограничителни мерки с оглед на положението във Венесуела (1), и по-специално член 17, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 13 ноември 2017 г. Съветът прие Регламент (ЕС) 2017/2063 относно ограничителни мерки с оглед на положението във Венесуела.
 (2)
 Съветът подчерта, че ограничителните мерки са постепенни, целенасочени, гъвкави и обратими, не засягат населението и са насочени към насърчаване на надежден и значим процес, който може да доведе до мирно решение.
 (3)
 С оглед на продължаващото влошаване на положението във Венесуела на 22 януари 2018 г. Съветът прие Регламент за изпълнение (ЕС) 2018/88 (2), с който включи седем лица в списъка на физическите и юридическите лица, образуванията и органите в приложение IV към Регламент (ЕС) 2017/2063.
 (4)
 На 28 май 2018 г. Съветът прие заключения, в които се посочва, че предсрочните президентски избори във Венесуела, както и регионалните избори, проведени на 20 май, не са били нито свободни, нито честни. Съюзът призова за провеждането на нови президентски избори и заяви, че ще действа бързо с цел налагане на допълнителни целенасочени и обратими ограничителни мерки.
 (5)
 На 25 юни 2018 г., като последващи действия във връзка със заключенията на Съвета от 28 май 2018 г., Съветът прие Регламент за изпълнение (ЕС) 2018/899 (3), с който включи в списъка 11 лица.
 (6)
 На 25 октомври 2018 г. върховният представител на Съюза по въпросите на външните работи и политиката на сигурност (наричан по-долу "върховният представител") направи декларация от името на Съюза, в която заяви, че Съюзът продължава да бъде убеден, че текущата криза може да има само демократично политическо и мирно решение, и подчерта ангажимента на Съюза да използва всички политически средства, за да допринесе за намирането на такова решение.
 (7)
 На 6 ноември 2018 г., в рамките на годишния преглед на ограничителните мерки с оглед на положението във Венесуела, Съветът прие Регламент за изпълнение (ЕС) 2018/1653 (4), с който бе изменено изложението на мотивите за едно посочено лице.
 (8)
 През януари, февруари, март и април 2019 г. върховният представител направи декларации от името на Съюза във връзка с положението във Венесуела, в които подчерта готовността на Съюза да продължи да работи усилено за възстановяване на демокрацията и правовата държава, да предприеме по-нататъшни действия и да реагира чрез подходящи мерки на решения и действия, които подкопават още повече демократичните институции и принципи, правовата държава и зачитането на правата на човека.
 (9)
 На 8 юли 2019 г. Съветът прие Регламент за изпълнение (ЕС) 2019/1169 (5), с който актуализира изложението на мотивите за три включени в списъка лица.
 (10)
 На 16